CELEX: 62014CN0012
Language: et
Date: 2014-01-10 00:00:00
Title: Kohtuasi C-12/14: 10. jaanuaril 2014 esitatud hagi – Euroopa Komisjon versus Malta Vabariik

26.5.2014   
            
            
               ET
            
            
               Euroopa Liidu Teataja
            
            
               C 159/11
            
         10. jaanuaril 2014 esitatud hagi – Euroopa Komisjon versus Malta Vabariik
   (Kohtuasi C-12/14)
   2014/C 159/15
   Kohtumenetluse keel: inglise
   
      Pooled
   
   
      Hageja: Euroopa Komisjon (esindajad: K. Mifsud-Bonnici, D. Martin)
   
      Kostja: Malta Vabariik
   
      Hageja nõuded
   
   
               —
            
            
               tunnistada, et kuna Malta Vabariik vähendas Malta vanaduspensioni suurust Ühendkuningriigi riigiteenistujate pensioni võrra vastavalt kas riigiteenistujate põhipensioniskeemile, riikliku tervishoiuteenistujate pensioniskeemile või 1975. aasta sõjaväepensioniskeemile Kuninglike Õhujõudude osas, on ta jätnud täitmata oma kohustused, mis tulenevad nõukogu 14. juuni 1971. aasta määruse (EMÜ) nr 1408/71 (1) sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes, mida on muudetud ja mis konsolideeriti 2. detsembri 1996. aasta määrusega 118/97 (2), artiklist 46b ja Euroopa Parlamendi ja nõukogu 29. aprilli 2004. aasta määruse (EÜ) nr 883/2004 (3) sotsiaalkindlustussüsteemide koordineerimise kohta artiklist 54;
            
         
               —
            
            
               mõista kohtukulud välja Malta Vabariigilt.
            
         
      Väited ja peamised argumendid
   
   Komisjon on seisukohal, et Malta ei ole täitnud oma kohutusi, mis tulenevad määrustest 1408/71 ja 883/2004, arvates Malta riiklikust vanaduspensionist maha riigiteenistujate pensioni, mida saadakse muust liikmesriigist. Komisjoni arvates põhinevad Ühendkuningriigi riigiteenistujate pensioniskeemid õigusaktidel ja kuuluvad seega nimetatud määruste kohaldamisalasse. Nende määruste kohaselt on keelatud vähendada Malta vanaduspensioni Ühendkuningriigi riigiteenistujate pensioni võrra. Ühendkuningriigi ja Malta vahel ei ole Ühendkuningriigi riigiteenistujate pensionide osas sõlmitud sotsiaalkindlustuse lepingut ja määruste 1408/71 ega 883/2004 lisades ei ole ühtegi märget Malta kohta, mistõttu ei ole neis määrustes sätestatud tingimused, mis lubavad sotsiaalkindlustuse alaseid kokkuleppeid jätkuvalt kohaldada, täidetud.
   Kuna Ühendkuningriigi riigiteenistujate pensioniskeemid kuuluvad nende määruste kohaldamisalasse, keelavad määruse 1408/71 artikli 46b lõige 1 ja määruse 883/2004 artikli 54 lõige 1 kohaldada siseriiklikku õigusnormi, mille kohaselt tuleb vältida toetuste kattumist, nagu Malta sotsiaalkindlustusseaduse paragrahv 56.
   
      (1)  EÜT L 149, lk 2.
   
      (2)  EÜT L 28, lk 1
   
   
      (3)  EÜT L 166, lk 1.